open-index/open-wikipedia-markdown huggingface dataset:
Guild Guitar Company

**The Guild Guitar Company** (yksinkertaistetusti pelkkä **Guild**) on yhdysvaltalainen soittimia valmistava yhtiö, joka on tunnettu erityisesti laadukkaista akustisista kitaroistaan.

Yhtiön perusti vuonna 1952 Alfred Dronge, kitaristi ja musiikkiliikkeen omistaja; sekä entinen Epiphone Guitar Companyllä johtotehtävissä ollut George Mann.

Tunnettuja Guild-kitaroita käyttäviä muusikoita ovat esimerkiksi Bryan Adams, George Benson, Bruce Springsteen ja Duane Eddy.
Saladinin linnoitus

**Saladinin linnoitus** () on linnoitus Egyptin Kairossa kaupungin siluettia hallitsevalla Muqttamin kukkulalla. Nimensä mukaisesti linnoituksen rakennustyöt aloitti Salah al-Din eli länsimaisittain Saladin vuonna 1176 pääkaupunkinsa suojaksi. Sittemmin linnoitusalueelle rakennuttivat myös Egyptin muut hallitsijat, kuten sen suuren moskeijan rakennuttanut Muhammad Ali. Nykyisin suuri osa alueesta on matkailunähtävyyttä ja entisten palatsien tiloissa toimii esimerkiksi museoita.

## Historia

Salah al-Din eli länsimaisittain Saladin aloitti Saladinin linnoituksen rakennustyöt Muqattamin kukkulalla vuonna 1176. Saladin oli saanut Egyptin sulttaanin arvonimen Bagdadin kalifilta Nur al-Din Zangin kuoltua vuonna 1174 ja sulttaaniksi tultuaan Saladin oli käynnistänyt suuria rakennushankkeita, joiden osa linnoituksen rakennuttaminen oli. Linnoituksen tarkoitus oli suojata nyt nykyistä hahmoaan saavaa Kairoa hyökkäyksiltä ristiretkeläisten Jerusalemin kuningaskunnasta. Linnoitus myös vakiinnutti hallitsijan asemaa estäen jo olemassa olollaan kapinahankkeita. Mamelukit päättivät sittemmin Saladinin perustaman ajubidien dynastian valtakauden Egyptissä ja he rakennuttivat linnoitusalueelle omia palatsejaan ja haaremeja. Linnoitusta laajennettiin myös osmanien valtakaudella, jolloin linnoitusaluetta laajennettiin länteen ja se sai uuden pääportin *Bab Al Azab*. 

Napoleon Bonaparten johtamat ranskalaiset valtasivat linnoituksen vuonna 1798 ja he veivät mukanaan monia linnoitusalueen rakennusten taide-esineitä. Sittemmin Egyptissä hallinnut Muhammad Ali toteutti uusia rakennushankkeita, joihin lukeutui esimerkiksi Muhammad Alin moskeijan rakennuttaminen. Muhammad Alin pojanpoika Ismail siirsi Egyptin hallitsijoiden keskuksen Abadainin palatsiin, jolloin Saladinin linnoituksesta tuli pääasiassa sotilastukikohta. Brittiarmeija käytti sen tiloja toisen maailmansodan aikana ja linnoituksen alueella on edelleen Egyptin asevoimien tiloja. Suurin osa nykyisestä linnoitusalueesta on kuitenkin matkailunähtävyyttä.

## Rakennukset
Kaupungin yllä kohoava Saladinin linnoitus hallitsee nykyisen Kairon siluettia. Nykyinen linnoitusalue voidaan jakaa koilliseen ja lounaiseen osaan. Aluetta ympäröivät korkeat muurit ja tornit. Muurien korkeus on keskimäärin 10 metriä ja korkeimpien tornien 20 metriä. Nykyisen linnoituksen alueella on kolme moskeijaa, joista suurin on Muhammad Alin moskeija. Muhammad Ali rakennutti myös vaimonsa Gawhara Hanemin mukaan nimetyn Gawharan palatsin, joka toimi hallitsijan residenssinä. Monien linnoitusalueen palatsien tiloissa toimii nykyisin esimerkiksi museoita. 

Linnoituksen muurissa koristeena esiintynyt kotka esiintyy nykyisin myös Egyptin ja Irakin vaakunoissa. Kotkaa kutsutaan joskus Saladinin kotkaksi ja se kuvaa todennäköisesti partakorppikotkaa. Nimestä huolimatta Saladinin ei tiedetä käyttäneen itse kotkaa symbolinaan.

## Lähteet

## Aiheesta muualla
Aleksandr Mjasnikov

**Aleksandr Ivanovitš Mjasnikov** (, s. 8. toukokuuta 1959 Syzran, Venäjän SFNT) on Neuvostoliittoa edustanut, kilpauransa päättänyt maahockeypelaaja.

Mjasnikov kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia, ja Soulin kesäolympialaisissa 1988, missä Neuvostoliitto oli seitsemäs. Mjasnikov saavutti myös EM-hopeaa vuonna 1983.

## Lähteet
* Aleksandr Myasnikov Bio, Stats, and Results Olympics at Sports-Reference.com 

## Viitteet
Naapurit (peli)

**Naapurit** oli Veikkauksen arvontapeli, jota pelattiin vuosina 2014-2017.  

## Idea
Pelin ideana oli se, että siihen osallistutaan omalla osoitteella. Arvotun päävoittajan lähellä asuvat saivat pienempiä summia. (5€, 50€) Arvonta suoritettiin joka ilta 19.00 ja sunnuntaisin oli pääarvonta, jolloin pottina oli 100 000€. Yhden rivin hinta oli 75 senttiä.

## Lähteet
Oleg Zagorodnev

**Oleg Jevgenjevitš Zagorodnev** (, s. 7. maaliskuuta 1959 Kaliningrad, Venäjän SFNT) on Neuvostoliittoa edustanut, kilpauransa päättänyt maahockeypelaaja.

Zagorodnev kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia. Zagorodnev saavutti myös EM-hopeaa vuonna 1983.

## Lähteet
* Oleg Zadorodnev Bio, Stats, and Results Olympics at Sports-Reference.com 

### Viitteet
Nonbentsodiatsepiinit

**Nonbentsodiatsepiinit** (myös **Z-lääkkeet**) ovat psykoaktiivisia lääkeaineita, joilla on bentsodiatsepiinien kaltainen vaikutus, mutta joiden rakenne poikkeaa radikaalisti itse bentsodiatsepiineista. 

Nonbentsodiatsepiinit ovat usein sekä vaikutuksiltaan, että sivuvaikutuksiltaan ja käyttöön liittyviltä riskeiltään bentsodiatsepiinien kaltaisia.

Nonbentsodiatsepiineja ovat esimerkiksi tsaleploni, alpideemi, tsopikloni ja tsolpideemi.
Tandberg

**Tandberg** oli norjalainen vuosina 1933–2010 toiminut elektroniikkayritys, joka valmisti 1970-luvun loppuun asti radio- ja televisiovastaanottimia, stereolaitteita ja muuta viihde-elektroniikkaa. Ammattipiireissä se oli 1950-luvulta asti tunnettu avokelanauhureistaan, 1960-luvulta lähtien niihin pohjautuvista kielistudiolaitteistoista ja 1980-luvulta lähtien videoneuvottelutekniikastaan.

## Historiaa
Tandberg perustettiin vuonna 1933, ja ensimmäinen Huldra 1 -radiomalli tuli markkinoille seuraavana vuonna. Nauhurituotanto aloitettiin 1952, viritinvahvistimet tulivat ohjelmaan 1954, televisiot 1958 ja kielistudiot 1961.

Osin Norjan valtion omistama, noin 2&nbsp;000 ihmistä työllistänyt Tandberg meni konkurssiin vuoden 1979 alussa. Suomalainen Nokia yritti ostaa yhtiön viihde-elektroniikan ja opetusvälineiden liiketoiminnot, saksalainen Siemens osti tietokonetoiminnot. Tandberg-nimellä toimintoja jatkoi kaksi uutta yhtiötä, myös nauhurit sisältänyt Tandberg Data ja toinen Tandberg-niminen yritys, joka erikoistui videoneuvottelutekniikkaan. Tandbergin kielistudioliiketoiminnan osti suomalainen Teleste, joka eriytti sen vuosituhannen vaihteessa yritykseksi nimeltä Sanako..

Videoneuvottelulaitteistojen suurtoimittajaksi muuttuneen Tandbergin osti vuonna 2010 Cisco Systems. Tandberg Data on nykyisin saksalaisyritys, joka on erikoistunut nauha-asemien magneettiseen tiedontallennukseen arkisto- ja varmuuskopiokäytössä.

## Lähteet

## Aiheesta muualla
Kafr Yasif

**Kafr Yasif** tai **Kefar Yasif** (, ) on pääasiassa arabien asuttama kaupunki Israelissa, Galileassa, lähellä Akkon kaupunkia. Arabit jakaantuvat kristittyyn enemmistöön ja muslimivähemmistöön. Kaupungin asukasluku oli vuoden 2017 lopussa 9&nbsp;867.

## Maantiede
Kafr Yasif sijaitsee Ylä-Galilean kukkuloiden juurella noin 10 kilometriä Akkon kaupungista koilliseen.

## Historia

Kafr Yasif-nimi esiintyy Raamatun kreikankielisessä käännöksessä Septuagintassa kohdassa Joosuan kirja 19:29 muodossa Ιασιφ eli Iasif, mutta muualla sama nimi on käännetty muodossa *Hosa*. Arkeologistet löydökset paikalta viittaavat paikan juutalaiseen asutukseen antiikin aikana. Sittemmät asukkaat ovat olleet arabeja. Ristiretkien aikana kylä tunnettiin Akkon lähellä sijainneena kylänä *Cafersi*. Kylässä asui jälleen juutalaisia 1700-luvulta lähtien, mutta yhteisö katosi 1800-luvun aikana. Kylää käytettiin myös Akkon juutalaisten hautausmaana. Tapa haudata Akkon juutalaisia kylään päättyi arabimellakoihin vuonna 1929 tai 1936.

## Talous
Paikallisten elinkeino on pohjautunut perinteisesti maatalouteen. Alueella viljellään esimerkiksi oliiveja ja tupakkaa, minkä lisäksi paikkakunnalla on pienimuotoista teollisuutta. Paikalliset ovat olleet Israelin keskimääräiseen tulotasoon verrattuna keskimääräistä köyhempiä.

## Väestö
Kafr Yasifin asukasluku oli Israelin tilastokeskuksen mukaan vuoden 2017 lopussa 9&nbsp;867. Vuonna 1968 paikan asukasluku oli 3&nbsp;470 ja vuonna 2002 7&nbsp;820. Vuonna 2002 Kafr Yasifin asukkaista 57&nbsp;% oli kristittyjä ja 43&nbsp;% muslimeja. Kristityt ovat jakaantuneet kreikkalaisortodokseihin ja kreikkalaiskatolilaisiin.

## Lähteet
Mathematics Genealogy Project

**Mathematics Genealogy Project** (vapaa suomennos *matematiikan sukututkimushanke*, lyhennys **MGP**) on web-käyttöinen tietokanta matemaatikkojen akateemiselle, väitöskirjatyön ohjaajien kautta muodostetulle sukupuulle. Tästä yhdysvaltalaisesta hankkeesta vastaavat Pohjois-Dakotan osavaltionyliopisto ja Amerikan matemaattinen seura (American Mathematical Society, AMS).  

Hanke pyrkii kokoamaan maailman kaikkien matematiikan ja sen lähiaineiden tohtoriksi valmistuneiden tutkijoiden akateemisen sukututkimuksen kannalta keskeiset perustiedot. Esimerkiksi toukokuun 16. päivänä 2019 tietokanta sisälsi yhteensä 241&nbsp;615 matemaattisten aineiden tieteilijää. Tyypillisesti mukana olevasta matemaatikosta on tietokantaan kirjattu tutkintovuosi (tohtoriksi valmistuminen), väitöskirjan otsikko, oppilaitos (alma mater), väitöskirjatyön ohjaaja ja omat väitöskirjaopiskelijat.

## Katso myös
*Erdősin luku

## Lähteet

## Aiheesta muualla
*  Mathematics Genealogy Project: Ernst Leonard Lindelöf. Ph.D. Helsingin yliopisto 1893 <small>(Esimerkki varhaisesta suomalaisesta matemaatikosta "jälkeläisineen" (tohtorioppilaineen))</small>   (ndsu.nodak.edu)
* The Academic Family Tree  (academictree.org)
Ponceletin–Steinerin lause

**Ponceletin–Steinerin lauseen** mukaan jokainen geometrinen konstruktio, joka voidaan tehdä harpin ja viivoittimen avulla, voidaan tehdä muuten pelkällä viivaimella jos harppia saa kuitenkin käyttää yhden kerran. Toisin sanoen tehtävän ratkaisemiseen tarvitaan yksi tunnettu ympyrä keskipisteineen.

Tämä tulos on eräs Mohrin–Mascheronin lauseen yleistyksistä. Ponceletin–Steinerin lause on nimetty keksijöidensä Jean-Victor Ponceletin ja Jakob Steinerin mukaan. Myöhemmin opittiin, ettei edes kokonaista ympyrää tarvita. Vuonna 1904 Francesco Severi todisti minkä tahansa pienen ympyränkaaren yhdessä keskipisteen kanssa riittävän.

## Lähteet
Emelie

**Emelie** on ruotsalainen naisen etunimi. Emilia-nimen tavoin se on alkuperältään Emil-nimen naispuolinen vastine.

Suomessa nimi Emelie on Digi- ja väestötietoviraston tietojen mukaan annettu tammikuuhun 2025 mennessä 1115 henkilölle.  Emelien nimipäivä on suomenruotsalaisen kalenterin mukaan 19. toukokuuta.

## Tunnettuja Emelie-nimisiä

* Emelie Andersson (s. 1996), ruotsalainen jalkapalloilija
* Emelie Berggren (s. 1982), ruotsalainen jääkiekkoilija
* Emelie Degerholm (1847–1909), suomenruotsalainen näyttelijä ja kirjailija
* Emelie Irewald (s. 1984), ruotsalainen laulaja
* Emelie Lundberg (s. 1993), ruotsalainen jalkapallomaalivahti
* Emelie Schepp (s. 1979), ruotsalainen rikoskirjailija
* Emelie Sederholm, *Venior* (s. 1994), suomalainen laulaja ja lauluntekijä
* Emelie Wikström (s. 1992), ruotsalainen alppihiihtäjä
* Emelie Öhrstig (s. 1978), ruotsalainen maastohiihtäjä ja pyöräilijä

## Lähteet
Lähiöfest

**Lähiöfest** on vuodesta 2017 järjestetty useista tapahtumista koostuva tapahtumaviikko, jonka käynnisti tuotantoyhtiö Urban Practice Oy. Rahoituksesta vastaavat yhdessä kunnat ja yksityiset. Tavoitteena on nostaa keskustan ulkopuolisia asuinalueita esille ja kehittää niitä. Tapahtuma ei tuota voittoa, vaan ylijäämä ohjataan sopivaan tarkoitukseen.

Tapahtumalla pyritään yhdistämään kaupunkeja, yrityksiä ja yhdistyksiä sekä paikallisia asukkaita. 

## Lähteet
Vorikonatsoli

**Vorikonatsoli** (C16H14N5OF3) on triatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä sieni-infektioiden hoitamiseen. Vorikonatsoli kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa vorikonatsoli on kellertävää kiteistä ainetta, joka liukenee muun muassa metanoliin ja etyyliasetaattiin. Vorikonatsolin sienten kasvua estävät ominaisuudet perustuvat siihen, että se estää sieniä muodostamasta ergosterolia, ja tällöin solukalvon ja soluseinän synteesi estyy. Se tehoaa moniin sieniin, esimerkiksi *Candida*-, *Aspergillus*-, *Cryptococcus*-, *Fusarium*- ja *Scedosporium*-sukujen lajeihin. Vorikonatsolia annostellaan tablettina suun kautta tai ruiskeena laskimoon. Sitä käytetään sienilääkkeenä muuten hankalasti hoidettavien infektioiden hoidossa tai mikäli potilaan immuunipuolustus on heikentynyt esimerkiksi HIV-infektion vuoksi.

## Haittavaikutukset
Vorikonatsoli voi aiheuttaa silmien herkkyyttä valolle ja hyvin kirkkaille väreille. Muita mahdollisia haittavaikutuksia ovat huonovointisuus, ihon valoherkkyys ja ihottuma, QT-ajan pidentyminen ja maksan entsyymiarvojen nousu. 

## Lähteet
Lev Šiško

**Lev Petrovitš Šiško** (; 1872 – 1943 Lahti, Pietari) oli venäläinen arkkitehti.

Šiško valmistui vuonna 1896 insinööri-instituutista. Hän oli 1900-luvun alussa Aleksanteri Nevskin luostarin arkkitehtina ja suunnitteli luostarille muun muassa uuden sakastin, asuntolan ja portteja. Hän suunnitteli useita rakennuksia myös Pietarin teknologiselle instituutille ja toimi sen rehtorina vuosina 1917–1920. Ennen ensimmäistä maailmansotaa Šiško suunnitteli Pietariin useita kouluja ja asuintaloja. Eräs Ulitsa Pravdylle vuosina 1914–1916 valmistunut koulu sisälsi Venäjän ensimmäisen sisätiloissa sijaitsevan uima-altaan. Helsinkiin Šiško suunnitteli kaksi vuonna 1913 valmistunutta rakennusta, Aleksanterin kimnaasin uusbarokkityylisen koulutalon (nyk. Luonnontieteellinen museo; toisena suunnittelijana Mihail Tšaiko) ja sittemmin puretun Rauhankappelin.

Šiško jatkoi arkkitehdin uraansa Neuvostoliitossa ja saattoi muun muassa loppuun Venäjän tiedeakatemian kirjaston rakennustyöt Pietarin Vasilinsaarella. Hän osallistui myös Bolšoi Dom -virastotalon suunnitteluun ja suunnitteli tuotantolaitoksia Krasnoje znamja -tehtaalle. Šiško kuoli ilmapommituksessa Leningradin piirityksen aikana vuonna 1943.

## Kuvagalleria

Kazanskaja ulitsa 27.jpg|Pietarin 2. kimnaasi
Natural History Museum of Helsinki.jpg|Luonnontieteellinen museo, ent. Aleksanterin kimnaasi, Helsinki (1913).


## Lähteet

## Aiheesta muualla
Da Jormas

**Da Jormas** (kirjoittavat sen **dA JoRMaS**) on vuodesta 1994 lähtien julkaisuja tehnyt Suomalainen demoskenen Amiga-ryhmä ja samalla laajemmin konemusiikkiin keskittyvä kollektiivi.

Da Jormasin tuotannolle tyypillistä ovat äärimmäiset ja kokeilevat konemusiikin muodot (mm. minimalistinen tekno ja gabber). Ryhmän ehkä tunnetuin demo on *Major Release* (Amiga 500:lle) vuodelta 2004.

Keskeisiä jäseniä ovat Deetsay (alias Tapani, Tero) ja Vesuri.

## Linkit
*Kotisivut
Ultranationalismi

**Ultranationalismi** on äärimmäistä nationalismia, joka korostaa yhden valtion tai kansalaisuuden ylivertaisuutta muihin verrattuna.

Ultranationalismi yhdistettynä ajatukseen "kansallisesta uudelleensyntymisestä" on keskeistä fasismissa.

Janusz Bugajskin mukaan ultranationalismi äärimmäisissä ja kehittyneimmissä muodoissaan muistuttaa fasismia siinä esiintyvien ksenofobisen, muita valtioita halveksuvan autoritäärisen ja totalitaristisen politiikan järjestelyn suhteen.

## Lähteet

## Aiheesta muualla
Timo Hatakka

**Timo-Pertti Hatakka** (s. 11. huhtikuuta 1958 Helsinki) on suomalainen entinen maajoukkuetason pikajuoksija ja valmennuspäällikkö. Hänen päämatkansa olivat 100 m ja 200 m, hän oli seuransa Viipurin Urheilijoiden viestijoukkueen jäsen.

Kalevan kisoissa Tampereella 1977 hän sai SM-pronssia ajalla 10.85 häviten vain Antti Rajamäelle ja Arto Bryggarelle. Lisäksi hänellä on kaksi Suomen mestaruutta Viipurin Urheilijoiden riveissä pikaviestistä vuosina 1980 ja 1981. Samoina vuosina hän voitti kaksi hallimestaruutta 60 metrillä. Hän on myös osallistunut Suomi–Ruotsi-maaotteluihin ja Eurooppa Cupin kisoihin Ateenassa 1977. Donetskin nuorten EM-kisojen finalisti 100 m ja 200 m. Ennätykset 100 m 10,68 ja 200 m 21,55. Hatakka oli Viipurin Urheilijoiden Valmennuspäällikkö, kun seura voitti Kalevan Maljan 1988.https://www.viipurinurheilijat.fi/uutiset/vuosi-1988-ennatykselliset-18-suome/

Naimissa, Tuula Hatakka, KTM (s.1963). Kaksi lasta Linda Koponen (os. Hatakka), KTM s.1988, Dani Hatakka (s.1994) Master’s Degree student in Responsible Management and Business of Sport. 

Koulutus. Kauppatieteiden maisteri, Helsingin Kauppakorkeakoulu 1985, Markkinointi. 

Työura. Planet Benefit 2014-2021, Osakas ja Myyntijohtaja. Sonera 1990-2000, Markkinointipäällikkö. Linkedin https://www.linkedin.com/in/timo-hatakka-7660ba21/L
 

## Lähteet

## Aiheesta muualla
Axestemys

**Axestemys** on sukupuuttoon kuollut pehmeäkilpikonnien heimoon kuuluva kilpikonnasuku, joka eli myöhäisliitukauden Campania-vaiheelta varhaiselle tai keskiselle eoseenille. Suvun lajit elivät makeassa vedessä, ja niiden fossiileja on löydetty Pohjois-Amerikan länsiosista (Wyomingista, Coloradosta, Pohjois-Dakotasta, Albertasta ja Montanasta) sekä Euroopasta (Ranskasta, Belgiasta ja Isosta-Britanniasta). Suku on varsin monimuotoinen, ja vuonna 2021 siihen luokiteltiin kuusi pohjoisamerikkalaista ja kaksi eurooppalaista lajia.

Kaikki *Axestemys*-lajit olivat suurikokoisia, ja ne saavuttivat kokonsa huipun eoseenilla Pohjois-Amerikassa. Tuolloin elänyt *Axestemys byssinus* saattoi kasvaa kokonaispituudeltaan jopa kaksimetriseksi. Nykyiset pohjoisamerikkalaiset pehmeäkilpikonnat jäävät kookkaimmillaankin vain puolen metrin pituisiksi, ja *A. byssinuksen* kaltaisiin mittoihin yltää nykyään vain aasialainen laji *[[Pelochelys cantorii]]*.

*Axestemys* muistutti luultavasti ulkonäöltään nykyisiä pehmeäkilpikonnia, ja niiden tavoin sen kilpeä peitti sarveislevyjen sijaan pehmeä nahka. Kaula oli pitkä ja taipuisa, ja kunkin raajan varpaista vain kolmessa oli kynnet. Lisäksi se saattoi muistuttaa nykylajeja elintavoiltaan, ja se oli mahdollisesti niiden tavoin kaikkiruokainen ja käytti terävää nokkaansa vesikasvien leikkaamiseen sekä hyönteisten, nilviäisten, äyriäisten ja pienten kalojen pyydystämiseen.

## Lähteet
Tom Clancy’s Ghost Recon Breakpoint

**Tom Clancy’s Ghost Recon Breakpoint** on Ubisoftin julkaisema taktinen ammuntapeli. Se julkaistiin maailmanlaajuisesti 4. lokakuuta 2019 Windows,- Playstation 4,- ja Xbox One -aluistoille. Peli on jatko-osa Tom Clancy’s Ghost Recon Wildlandsille.

## Juoni
Peli sijoittuu Auroa- nimiselle saarelle, jonne päähenkilö luutnantti Nomad ja hänen joukkonsa lähetettiin tiedustelutehtäviin. Heidän helikopterinsa ammutaan kuitenkin matkalla alas ja he tippuvat keskelle erämaata. Tästä alkaa Nomadin joukkojen selviytymistaistelu saarta hallitsevaa entisten Yhdysvaltain asevoimien sotilaiden muodostamaa Wolves-joukkoa vastaan, jota johtaa Nomadin entinen aseveli eversti Cole D. Walker. Pelin aikana on mahdollisuus muodostaa liittolaisia ja tutkia vapaasti Auroan saarta johon kuuluu useita eri biomeja ja sään ääri-ilmiöitä.

## Vastaanotto
Peli sai IGN:n arvostelussa arvosanaksi 6/10.

Peli sai *[[PC Gamer]]in* arvosteluss arvosanaksi 40 %.

## Lähteet
Eero Saksman

**Eero Antti Saksman** (s. 15. helmikuuta 1962 Kiuruvesi) on suomalainen matemaatikko ja filosofian tohtori. Hän työskentelee Helsingin yliopiston matematiikan professorina.

Saksman tuli ylioppilaaksi Kiuruveden lukiosta (1981). Hän opiskeli Helsingin yliopistossa filosofian kandidaatiksi (1987), lisensiaatiksi (1988) ja tohtoriksi (1994). Hänen englanninkielinen väitöskirjansa (1994) oli otsikoitu *Weak compactness and weak essential spectra of elementary operators*. Hän on ollut Helsingin yliopiston dosentti vuodesta 1995. 

Hän työskenteli Helsingin yliopiston opetus- ja tutkimustehtävissä (1986–1995), Suomen Akatemian nuorempana ja vanhempana tutkijana useaan otteeseen (1995–2000), Jyväskylän yliopiston matematiikan yliassistenttina (1996–1997) ja Helsingin yliopiston matematiikan assistenttina (1998–2001). Ennen nykyistä professuuriaan Helsingissä (2007–) hän toimi Tampereen teknillisen yliopiston soveltavan matematiikan professorina (2001–2002) ja Jyväskylän yliopiston matematiikan professorina (2002–2007). Jyväskylän vuosinaan hän myös kävi Lundin yliopistossa vierailevana professorina (2005). Nyttemmin Saksman on työtovereineen osallistunut esimerkiksi Suomen Akatemian rahoittamaan Analyysin ja dynamiikan -huippututkimushankkeeseen (2014–2019).

Saksman on sivutoimenaan tai luottamustehtävänään toiminut muun muassa Ylioppilastutkintolautakunnan apujäsenenä (useita vuosia 1996–) ja Suomen matemaattisen yhdistyksen puheenjohtajana. Hän on saanut Nevanlinna-väitöskirjapalkinnon (1994) ja Suomalaisen Tiedeakatemian Väisälän palkinnon (2007). Suomalaisen Tiedeakatemian jäsen hän on ollut vuodesta 2007. 

Saksmanin puoliso on kirjailija Katri Tapola (1996–).

## Lähteet

## Aiheesta muualla
* Google Scholar -haku "Eero Saksman"  (scholar.google.com)
* Mathematics Genealogy Project: Eero Saksman
Titanfall 2

**Titanfall 2** on Respawn Entertainmentin kehittämä ja Electronic Artsin julkaisema ensimmäisen persoonan ammuntapeli. Peli on julkaistu 28. lokakuuta  Microsoft Windowsille, PlayStation 4:lle ja Xbox Onelle.

Peli on jatko-osa vuonna 2014 julkaistulle *[[Titanfall]]ille*.

## Kehitys
Aiemman osan parissa työskenteli noin 70 kehittäjää ja jatko-osassa noin 90 kehittäjää.

## Vastaanotto

IGN antoi pelille arvosanaksi 9/10 arvostelussaan.

GameSpot antoi pelille arvosanaksi 9/10 arvostelussaan.

PC Gamer antoi pelille arvosanaksi 91/100 arvostelussaan.

Polygon antoi pelille arvosanaksi 7/10 arvostelussaan.

## Ääninäyttelijät

## Lähteet

## Aiheesta muualla
* 
*
Puyo Puyo

**Puyo Puyo** on alun perin japanilaisen Compilen kehittämä pulmapelien sarja, joka sai alkunsa vuonna 1991. Vuonna 1998 sarja siirtyi Segan omistukseen, ja 2001 alkaen kehittäjänä on toiminut Sonic Team. Joitain sarjan pelejä on aiemmin julkaistu Euroopassa ja Pohjois-Amerikassa nimellä **Puyo Pop**, mutta uusimmat pelit käyttävät myös näillä alueilla alkuperäistä nimeä.

Pelit ovat pulmapelejä, joissa pelaajan tulee asetella ruudun yläosasta tippuvia pyöreitä Puyo-olentoja samanvärisiin ryhmiin. Useimmat sarjan osat ovat kilpailullisia pelejä kahdesta neljään pelaajalle. Tehtävänä on saada Puyot katoamaan, kun niitä on neljä tai enemmän vierekkäin samaa väriä, ja saada aikaan kerralla mahdollisimman pitkiä ketjureaktioita. Puyojen poksauttaminen saa aikaan sen, että vastustajan ruudulle putoaa roska-puyoja, jotka haittaavat pelaamista. Kun pelaajan ruutu on liian täynnä Puyoja, hän on hävinnyt pelin, ja selviytynyt pelaaja voittaa. Sarjan jatko-osat ovat esitelleet sarjaan uusia ominaisuuksia.

*Puyo Puyo* sai alkunsa MSX ja Famicom-alustoilla. Segan kanssa yhteistyössä tehty kolikkopeliversio esitteli kilpailulliset elementit sarjaan.

Pelisarja on alkujaan spin-off-sarja Compilen tietokoneroolipelien sarjalle nimeltä *Madō Monogatari*. Monet sarjan hahmoista ovat peräisin tästä sarjasta.

Joitain *Puyo Puyo* -pelejä on lokalisoitu Japanin ulkopuolisiin julkaisuihin, joissa hahmot ja asetelma on vaihdettu. Näistä esimerkkejä ovat mm. *[[Dr. Robotnik's Mean Bean Machine]]* ja *[[Kirby's Avalanche]]*.

## Pelit

* *[[Puyo Puyo (videopeli)|Puyo Puyo]]* (1991)
* *Nazo Puyo* (1993)
* *Nazo Puyo 2* (1993)
* *Nazo Puyo: Arle no Roux* (1994)
* *Puyo Puyo 2* (1994)
* *Super Nazo Puyo: Rulue no Roux* (1995)
* *Super Nazo Puyo 2: Rulue no Tetsuwan Hanjouki* (1996)
* *Puyo Puyo SUN* (1996)
* *Waku Waku Puyo Puyo Dungeon* (1998)	
* *Puyo Puyo~n* (1999)	
* *Puyo Puyo Gaiden: Puyo Wars* (1999)	
* *Puyo Puyo DA!* (1999)	
* *Arle no Bouken: Mahou no Jewel* (2000)	
* *Puyo Puyo BOX* (2000)	
* *Minna de Puyo Puyo* (2001)	
* *Puyo Puyo Fever* (2003)	
* *Puyo Puyo Fever 2* (2005)	
* *Puyo Puyo! 15th Anniversary* (2006)	
* *Puyo Puyo 7* (2009)	
* *Puyo Puyo!! 20th Anniversary* (2011)	
* *Puyopuyo!! Quest* (2013)	
* *Puyopuyo!! Quest Arcade* (2013)	
* *Puyo Puyo Tetris* (2014)	
* *Puyo Puyo Chronicle* (2016)	
* *Puyo Puyo Champions* (2018)
* *Puyo Puyo Tetris 2* (2020)

## Lähteet
Ohjelmaravintola Maxim

**Maxim** on Kuopion keskustassa Haapaniemenkadulla sijaitseva ohjelmaravintola, jonka ohjelmisto koostuu muun muassa teatterista, musiikista, stand up -komediasta ja elokuvista.

Maxim aloitti nykyisen toimintansa syksyllä 2016. Aiemmin rakennuksessa on toiminut yksi kaupungin tunnetuimmista elokuvateattereista. Maxim on perustettu vanhan elokuvateatteri Maximin paikalle. Alkuvuodesta 2023 ravintolan omistus vaihtui.

## Lähteet
Qizha

**Qizha** on palestiinalaisessa keittiössä käytettävä ryytineidon siemenistä valmistettava musta tahna. Tahnaa käytetään esimerkiksi leivonnaisten leivontaan.

Palestiinalaisessa kansanperinteessä ryytineidon siemeniin liitetään usein uskomuksia niiden terveellisyydestä. Qizhaa valmistetaan paahtamalla ja jauhamalla ryytineidon siemeniä. Ryytineidon siementen joukkoon sekoitetaan seesamin siemeniä. Lopputuloksena saadaan paksua ja mustaa tahnaa. Hieman tunnetumpaa tahinia valmistetaan samaan tapaan ilman ryytineidon siemeniä. 

Qizhaan sekoitetaan usein hunajaa tai taatelisiirappia. Tällöin tahnaa voidaan käyttää levitteenä leivonnaisten päällä, tai esimerkiksi halvan valmistukseen. 

## Lähteet
Rampart

**Rampart** on Atari Gamesin kehittämä ja julkaisema toiminta- ja strategiapeli. Peli on julkaistu vuonna  kolikkopelinä ja sen jälkeen useille muille alustoille.

Pelin sanotaan olleen ensimmäinen tornipuolustuspeli.

## Pelaaminen
Pelaamista on kuvattu yhdistelmäksi *[[Tetris]]tä* ja tornipuolustuspeliä. Peli on yhdistelmä pulmapeliä ja räiskintäpeliä.

Pelissä on tavoitteena puolustaa linnaa hyökkääviltä joukoilta, jotka etenevät aluksi laivoilla kohti rannikkoa ja etenevät maajoukkoina jos pääsevät perille. Hyökkäyksen torjumisen jälkeen pelaajalla on käytettävissä *Tetris*-tyylisiä palikoita, joilla linnaa voi korjata, mutta palat eivät aina ole sopivia. Laivoja voi torjua tykeillä, jotka joiden lataaminen kestää oman aikansa ja pelaajan on ennakoitava vastustajan liikkeitä. Rakennusvaiheessa pelaaja voi yrittää vallata lisää aluetta itselleen.

Kolikkopelin joissakin versioissa oli trackball-ohjain mutta toisissa käytettiin joystick-ohjausta.

## Vastaanotto
*[[Amiga Format]]* -lehti on antanut pelin Amiga-versiolle arvosanaksi 75% arvostelussaan.
*[[CU Amiga]]* -lehti on antanut pelin Amiga-versiolle arvosanaksi 61% arvostelussaan.

## Lähteet

## Aiheesta muualla
* 
* 
* 
*
Ilpo Laine

**Ilpo Ensio Laine** (s. 8. lokakuuta 1942 Helsinki) on suomalainen matemaatikko. Hän toimi Itä-Suomen yliopiston ja sitä edeltäneen Joensuun yliopiston matematiikan professorina vuodesta 1974 lähtien (nyttemmin emeritus). 

Laine tuli ylioppilaaksi Nokian yhteiskoulusta 1961. Hän valmistui Helsingin yliopistosta filosofian kandidaatiksi 1966, lisensiaatiksi 1968 ja tohtoriksi 1971. Hänen englanninkielinen artikkeliväitöskirjansa (1970) oli otsikoitu *Quasirational Mappings on Parabolic Riemann Surfaces*. Väitöskirjatyön ohjaaja oli professori Lauri Myrberg. Laine on ollut Helsingin yliopiston matematiikan dosentti vuodesta 1974.

Työurallaan Laine työskenteli Wärtsilän teknisen oppilaitoksen lehtorina (1967–1968), Joensuun korkeakoulun matematiikan virkaatekevänä apulaisprofessorina (1969–1971) ja matematiikan apulaisprofessorina (1972–1974). Hän oli vieraileva postdoc-tutkija Romanian Tiedeakatemiassa (1972), ja professuurin Joensuusta saatuaan Alexander von Humboldt -säätiön dosenttina Erlangenin yliopistossa (1975–1976) sekä vieraileva professori Erlangenin yliopistossa (1989).

Laineen oma tutkimustyö on keskittynyt erityisesti kompleksianalyysiin ja differentiaaliyhtälöihin. Yliopisto-opettajana hän ohjannut 26 väitellyttä tohtoriopiskelijaa vuoteen 2013 mennessä. Tähän joukkoon lukeutuvat muun muassa apulaisprofessori Janne Heittokangas ja professori Risto Korhonen. 

Professorintyönsä ohella Laineella on ollut useita huomattavia luottamustehtäviä. Hän on toiminut Joensuun korkeakoulun vararehtorina 1972–1974 ja valtuuston puheenjohtajana 1981–1983, Joensuun yliopiston matemaattis-luonnontieteellisen tiedekunnan dekaanina 1984 sekä 1993-2000 ja yliopiston I vararehtorina 1984–1987. Hän on myös johtanut esimerkiksi matematiikan opetuksen kansallista komiteaa puheenjohtajana 1979–1992. 

Kiitoksena merkittävästä työstään Laineelle on myönnetty muun muassa Joensuun yliopiston tunnustuspalkinto (1987). Suomalaisen Tiedeakatemian jäsen Laine on ollut vuodesta 1986. Laineelle on myönnetty myös Suomen Valkoisen Ruusun ritarikunnan ensimmäisen luokan ritarimerkki ja sotilasansiomitali. 

## Teoksia
* Quasirational mappings on parabolic Riemann surfaces (1970). Väitöskirja.
* Nevanlinna theory and complex differential equations (1993)
* Painlevé differential equations in the complex plane (2002)
* Tropical value distribution theory and ultra-discrete equations (2015)
* Complex delay-differential equations (2021)

## Lähteet
Södertelge Werkstäders Aviatikavdelning

**AB Södertelge Werkstäders Aviatikavdelning (SW)** oli Ruotsissa Tukholman eteläpuolella vuonna 1914 perustettu lentokonetehdas, joka  valmisti lisenssillä ranskalaisia Farman-kaksitasoja ja myöhemmin saksalaisia Albatros-koulukoneita Ruotsin ilmavoimille ja laivastolle.

Tehdas valmisti vuoteen 1917 mennessä noin kolmekymmentä lentokonetta, mihin sisältyi kaksitoista sekä Farman- että Albatros-konetta. Ensimmäisen maailmansodan alkaessa Ruotsiin jäänyt Albatros oli kopioitu ja niin tehtyjä piirustuksia käytettiin koneita valmistettaessa. Konemallista tuli hyvin suosittu Ruotsissa ja mallin pohjalta valmistui lopulta kaikkiaan 54 lentokonetta.

Vuoden 1916 lopulla SW osti tukholmalaisen Svenska Aeroplanfabrikenin. Yhtiö ei kuitenkaan kyennyt tuottamaan omia malleja ja se lopetti toimintansa marraskuussa 1917.

## Tuotteet
*SW 20

## Lähteet
*

### Viitteet
Erkki Somersalo

**Erkki Jaakko Somersalo** (s. 3. lokakuuta 1960 Helsinki) on suomalainen matemaatikko. Hän toimi yhdysvaltalaisen Case Western Reserve Universityn (Cleveland, Ohio) matematiikan professorina. Hän tutkii erityisesti inversio-ongelmia.

Somersalo tuli ylioppilaaksi helsinkiläisestä Apollon yhteiskoulusta (1979). Hän opiskeli matematiikkaa ja teoreettista fysiikkaa Helsingin yliopistossa, josta valmistui ripeästi filosofian kandidaatiksi (1982), lisensiaatiksi (1984) ja tohtoriksi (1986). Hänen englanninkielinen väitöskirjansa (1986) oli otsikoitu *One-Dimensional Electromagnetic Reflection Problem*. Väitöskirjatyön ohjaaja oli professori Lassi Päivärinta. 

Ennen siirtymistään Clevelandiin vuonna 2008, Somersalo oli Teknillisen korkeakoulun matematiikan professori.

Somersalo on saanut useita tunnustuksia työstään. Hänelle myönnettiin Suomalaisen Tiedeakatemian Väisälän palkinto (2000). Suomalaisen Tiedeakatemian jäsen hän on ollut vuodesta 2007. Antamastaan opetuksesta hän sai yhdysvaltalaisen Diekhoff-opetuspalkinnon (2012).

## Lähteet
Dominic Sherwood

**Dominic Anthony Sherwood** (s. 6. helmikuuta 1990 Kent, Englanti) on englantilainen näyttelijä ja malli. Hän on tunnettu roolistaan Christian Ozerana elokuvassa *[[Vampire Academy]]* ja roolistaan Jace Waylandina sarjassa *[[Shadowhunters]]*. Hänen toinen silmä on puoliksi sininen ja ruskea.

## Aiheesta muualla
*
Sköldvikin kartano

**Sköldvikin kartano** (ruots. *Sköldvik gård*) oli Porvoosta noin 11 kilometriä lounaaseen, Kilpilahden teollisuusalueen pohjoispuolella sijaitseva kartano, joka perustettiin 1700-luvulla. Asutusta paikalla on ollut ilmeisesti 1980‐luvulle saakka. Kartanon useiden omistajien joukossa ovat olleet muun muassa Wredet.  Sköldvikin kartanon viimeinen tilanhoitaja, *[[pehtoori]]*, oli Göttfrid Pelander.   

Kartanon 622 hehtaarin suuruisen alueen osti Neste vuonna 1962. Sköldvikin kartanon alueelle perustettiin Porvoon öljynjalostamo Suomen suurimmaksi öljynjalostamoksi ja Sköldvikin satama. Tätä aikaisemmin Suomeen oli perustettu Naantalin öljynjalostamo. 

Suomeksi Sköldvik on virallisesti Kilpilahti, mutta Porvoon maalaiskunnan, joka liitettiin Porvoon kaupunkiin ruotsinkielisyyden vuoksi Kilpilahdesta puhutaan myös suomenkielessä edelleen Sköldvikinä.

## Lähteet

## Aiheesta muualla
*
Ainoastaan parasta

**Ainoastaan parasta** (*Nothing But the Best*) on Clive Donnerin ohjaama brittiläinen musta komediaelokuva vuodelta 1964. Sen on käsikirjoittanut Rona Jaffen esikoisromaaniin *Kaikki minun unelmani* (The Best of Everything, 1958) pohjalta Frederic Raphael. Elokuvan pääosissa näyttelevät Alan Bates ja Denholm Elliott.

## Juoni
Isossa kiinteistöfirmassa työskentelevä nuori Jimmy Brewster on päättänyt päästä huipulle ja ylempään yhteiskuntaluokkaan keinolla millä hyvänsä. Lisäksi hän on ihastunut pomonsa tyttäreen. Hän saa vanhan huijarin ja väärentäjän (Elliott) oppi-isäkseen, ja tämän suhteilla Jimmy tutustuu oikeisiin piireihin. Kun mentoria ei enää tarvita, hänet voi murhata ettei hän puhu sivu suunsa. Jimmy etenee yrityksen osakkaaksi ja johtajistoon ja saa vaimokseen johtajan tyttären.

## Rooleissa

## Vastaanotto ja myöhempi arvostus
*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. 

## Lähteet
Sven Dimberg

**Sven Dimberg** (vuodesta 1719 eli aateloimisen jälkeen **Dimborg**, 1661 Länsi-Götanmaa – 12. kesäkuuta 1731 Tukholma) oli ruotsalainen matemaatikko ja juristi. Hän toimi matematiikan professorina Turun akatemiassa ja Tarton yliopistossa sekä tuomarin tehtävissä Liivinmaalla (Riiassa) ja sittemmin laamannina Ruotsinmaan puolella.

Dimbergin vanhemmat olivat Synnersbergin kirkkoherra Anders Dimbodius ja Kristina Gyllbackius. Dimbergin puoliso oli vuodesta 1691 lähtien Maria Kristina Merling (noin 1672–1742); parilla ei ollut lapsia.

Dimberg tulii ylioppilaaksi sekä Uppsalassa 1676 että Turussa 1677. Hän valmistui filosofian maisteriksi Uppsalan yliopistosta 1685, jonka jälkeen matkusti ulkomaille. Matkustaessaan Englannissa hän osti Isaac Newtonin vuonna 1687 julkaistun *[[Philosophiae Naturalis Principia Mathematica]]n*. Hän oli mahdollisesti ensimmäinen, joka opetti Newtonin luonnontieteellisiä teorioita ruotsalaisissa yliopistoissa.

Turun akatemian ylimääräinen matematiikan professori Dimberg oli vuosina 1688–1690 ja 1690 hänet nimitettiin kirjastonhoitajaksi. Hän julkaisi Turussa juridis-matemaattisen väitöskirjan (1690). Dimberg toimi Tarton yliopiston matematiikan professorina 1690–1706. Seuraavaksi hän työskenteli tuolloin Ruotsiin kuuluneen Liivinmaan hovioikeuden asessorina Riiassa vuodesta 1706 lähtien, mutta venäläisten hyökättyä Liivinmaalle pakeni Tukholmaan. Hän toimi Taalainmaan laamannina 1718–1722, jona ajanjaksona vuonna 1719 aateloitiin nimellä *Dimborg*. Vuosina 1722–1730 Dimberg toimi vielä Ångermanlandin ja Västerbottenin laamannina. 

## Lähteet
Sayan Sanya

**Sayan Sanya** (, 31. tammikuuta 1953 – 11. syyskuuta 2013 Thaimaa) oli thaimaalainen laulaja. Hän on laulaja elokuvissa "Lon Klao Phao Thai", "Kai Ja", "Nueng Pee Thi Toraman", "Nam Ta Nang", "Am Nat Hang Kwam id Tueng", "Ai Num Rod Thai".
## Diskografia
### Studioalbumit
* Kai Ja (ไก่จ๋า)
* Kwam Rak Muen Ya Khom (ความรักเหมือนยาขม)
* Rak Sathan Din Satuen (รักสะท้านดินสะเทือน)
* Nam Ta Nang (น้ำตานาง)
* Am Nat Haeng Kwam Kid Tueng (อำนาจแห่งความคิดถึง)
* Ai Num Rod Tai (ไอ้หนุ่มรถไถ)
* Lon Klao Phao Thai (ล้นเกล้าเผ่าไทย)

## Lähteet
Xiumin

**Kim Min-seok** (, s. 26. maaliskuuta 1990 Gyeonggi, Korean tasavalta) on eteläkorealainen laulaja ja näyttelijä, taiteilijanimeltään **Xiumin**. Hän kuuluu poikabändiin EXO, sekä ryhmiin EXO-M ja EXO-CBX.

## Filmografia
### TV-sarja
* Seondal: The Man Who Sells the River
### Draama
*Exo Next Door
*Falling for Challenge

## Lähteet

## Aiheesta muualla
*
Pinball Dreams

**Pinball Dreams** on Digital Illusionsin kehittämä ja 21st Century Entertainmentin julkaisema flipperipeli. Peli on julkaistu vuonna  Amigalle ja sen jälkeen useille muille alustoille. Peli on Digital Illusionsin ensimmäinen julkaistu peli.

Pelille julkaistiin seuraajat *[[Pinball Fantasies]]* ja *[[Pinball Illusions]]*.

Peli on Wiredin mukaan yksi kymmenestä merkittävimmistä pelistä Amigalla.

## Kehitys
Pelin kehittivät viisi The Silents demoskeneryhmän jäsentä vapaa-aikanaan. Pelin kehitykseen käytettiin aikaa noin viisi vuotta.

Pelin kehittäjät:
* Andreas Axelsson: ohjelmointi
* Olof Gustafsson: musiikki ja äänitehosteet
* Markus Nyström: grafiikat
* Ulf Mandorff: ohjelmointi
* Fredrik Liliegren: projektinhallinta

Kehittäjät perustivat Digital Illusionsin vuonna 1992.

## Vastaanotto
Peli on saanut *[[The One (lehti)|The One]]* -lehden arvostelussa arvosanaksi 89 %.

## Lähteet

## Aiheesta muualla
* 
*
Lisa Manobal

**Lalisa Manobal** (, ; synt. **Pranpriya Manobal**, , ; s. 27. maaliskuuta 1997 Buriram, Thaimaa), artistinimeltään **Lisa** (), on thaimaalainen laulaja ja näyttelijä. Hän kuuluu tyttöbändiin Blackpink ja on sen nuorin jäsen.

Guinnessin ennätysten kirjan mukaan hän on tehnyt soolodebyytillään maailmaennätyksen 24 tunnin aikana kertyneissä musiikkivideon katseluissa Youtube-palvelussa.

Lisa julkaisi kesäkuussa 2024 singlen nimeltä ”Rockstar”. Tämä oli hänen ensimmäinen julkaisunsa RCA Recordsin kanssa ja LLOUDin kanssa.

Lisa julkaisi toisen singlen nimeltä ”New Woman” 15.8.2024. Kappaleella on mukana ROSALÍA. Kappaleen musiikkivideon on ohjannut Dave Meyers.

Lisa julkaisi 28. helmikuuta 2025 ensimmäisen täyspitkän studioalbuminsa *Alter Ego*. Se sisältää 12 kappaletta mukaan lukien hittisinglet ”Rockstar”, ”New Woman (Feat. ROSALÍA)”  ja ”Moonlit Floor”.

Lisa teki ensimmäisen näyttelijäroolinsa vuonna 2025 HBO:n televisiosarjassa *[[The White Lotus]]*.

## Diskografia
### Albumit
* 
* *Alter Ego* (2025)

### Singlet
* Money (2021)
* SG (Feat. Ozuna, Megan Thee Stallion, DJ Snake
* Lalisa (2021)
* Rockstar (2024)
* Rockstar Extented Ver. (2024)
* New Woman (Feat. ROSALÍA) (2024)
* Moonlit Floor (2024)
* Moonlit Floor (Santa Baby Remix) (2024)
* Alter Ego (2025)

## Filmografia
### Televisiosarjat
* 2018 - Blackpink House
* 2018 - Real Men 3
* The White Lotus (2024-)

### Verkko
* 2016 - YG Future Strategy Office

## Lähteet

## Aiheesta muualla

*
The Grand Wall

**The Grand Wall** on Ordogin viides studioalbumi, joka julkaistiin 21. marraskuuta 2016.

## Vastaanotto

Albumi sai ristiriitaisen vastaanoton. Infernon Joona Turunen piti albumia huolimattomasti toteutettuna ja epäyhtenäisenä, joka jättää kuuntelijansa pitkälti kylmäksi. Hän totesi tästä huolimatta lyriikan olevan pääosin onnistunutta. Metalliluolan Ville Krannila antoi albumille arvosanan 7+. Hän sanoi niin ikään yhtyeeltä puuttuvan konsensuksen siitä, mihin musiikissa pyritään ja miten sitä ilmaistaan, ja koki materiaalin tasapaksuksi. Positiivisena hän piti lajityypilleen epätyypillisen hallittua äänimaailmallista organisointia.

## Kappaleet

## Kokoonpano
* Opie – basso, taustalaulu
* Tapio Hautalampi – rummut
* Valtteri Isometsä – kitarat
* Jussi Harju – kosketinsoitin
* Aleksi Martikainen – laulu

## Lähteet

## Aiheesta muualla
* ''The Grand Wall'' discogs.com -sivustolla 
*
VingCard

**VingCard** on maailman ensimmäinen ohjelmoitava avainkorttilukkojärjestelmä, jonka patentoi norjalainen insinööri Tor Sørnes vuonna 1977. Vaihtuviin luottokortin kokoisiin muovisiin reikäkortteihin ja uudelleenohjelmoitaviin lukkoihin perustuva keksintö yleistyi nopeasti erityisesti hotellien huoneavainjärjestelmänä 1980-luvulta lähtien.

Ensimmäiset VingCard-lukkojärjestelmät asennettiin vuonna 1978 Norjan Sandefjordin Park Hotelliin ja Yhdysvaltojen Atlantan suureen Peachtree Plaza -hotelliin, tuolloin maailman korkeimpaan hotellirakennukseen jossa oli valmistuessaan yli tuhat huonetta. Tuotteesta tuli suurmenestys. Alkuperäistä mekaanista reikäkorttijärjestelmää kehitettiin pian sähköiseksi, jossa reikien paikkoja vastasivat sähkölukon sisällä ohjelmoitavat loistediodit. Seuraajaksi kehitettiin 1990-luvun alussa magneettijuovan avulla toimiva korttijärjestelmä,  ja markkinoille on tullut myös monia muita kilpailevia ratkaisuja. Nykyisin erilaiset ohjelmoitavat lukot ovat korvanneet entisajan fyysiset metalliavaimet jo lähes täysin kehittyneiden maiden hotelleissa, opiskelija-asuntoloissa, toimistoissa ja muissa taajaan vaihtuvien käyttäjien kiinteistökohteissa. 

Vuonna 1983 suomalainen Wärtsilä osti VingCardin osaksi omaa Wärtsilä Security -lukkotoimialaansa. Tor Sørnes (1925–2017) jatkoi VingCardin kehitysjohtajana vuoteen 1992 asti, jolloin hän jäi eläkkeelle. 1990-luvun alkupuolella VingCard kuului Wärtsilästä ja Lohjasta muodostetun Metra-yhtiön Abloy Security-ryhmään. Samoihin aikoihin VingCard yhdistyi sähköisen tallelokeron kehittäneen Elsafen kanssa yhtiöksi VingCard-Elsafe. Sen omistaa nykyisin ruotsalainen Assa Abloy, ja se toimii nimellä Assa Abloy Global Solutions. Sen lukkoratkaisuja oli 2010-luvun lopulla asennettu yli seitsemään miljoonaan hotellihuoneeseen yli 42&nbsp;000 hotellissa ympäri maailmaa.

## Lähteet
Hun Hunahpu

**Hun Hunahpu** tai **Hun Hunapu** on mayojen luojajumala ja sankarikaksosten Hunahpun ja Ixbalanquen isä. Kiche-mayojen kansalliseepoksen Popol Vuhin mukaan Hun Hunahpun pää leikkautui irti manalassa pelatun pallopelin aikana, ja pää juuttui hedelmättömään pullokurpitsaköynnökseen, joka on siitä lähtien kantanut hedelmää.

## Lähteet
* Jordan, Michael: Encyclopedia of Gods. Kyle Cathie Limited, 1992. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Hunahpu ja Ixbalanque

**Hunahpu** tai **Hunapu** on kiche-mayojen luojajumala, Hun Hunahpu -jumalan ja neitsyen poika. Mayojen kansalliseepoksessa Popol Vuhissa kerrotaan, kuinka Hunahpu kukisti yhdessä kaksosveljensä **Ixbalanquen** kanssa pahan vastustajansa, alamaailman eli Xibalban jumala Vucub Caquixin. Isänsä tavoin Hunahpu menetti manalassa päänsä. Hänelle se tapahtuu "Lepakkojen talossa". Kaksoset onnistuvat kuitenkin voittamaan kuoleman jumalat ja heidät kohotetaan taivaisiin. Hunahpusta tulee Aurinko ja Ixbalanquesta Kuu. Sen jälkeen he luovat ensimmäiset ihmiset.

## Lähteet
* Jordan, Michael: Encyclopedia of Gods. Kyle Cathie Limited, 1992. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Jakob Steiner

**Jakob Steiner** (18. maaliskuuta 1796 – 1. huhtikuuta 1863) oli sveitsiläinen matemaatikko, joka tutki lähinnä geometriaa.

Steiner syntyi pienessä kylässä Sveitsin maaseudulla ja tuli 18-vuotiaana Pestalozzin koulun oppilaaksi. Myöhemmin hän opiskeli Heidelbergin ja Berliinin yliopistoissa. Berliinissä Steiner ystävystyi Carl Gustav Jacob Jacobiin, August Leopold Crellen ja Niels Henrik Abelin kanssa. Urallaan Steiner julkaisi yhteensä 62 tutkimusartikkelia Crellen perustamassa matemaattisessa aikakauskirjassa. Steiner nimitettiin Berliinin yliopiston geometrian professoriksi vuonna 1834, ja hän pysyi tässä toimessa kuolemaansa saakka.

Steinerin matematiikka rajoittui lähes kokonaan synteettiseen ja projektiiviseen geometriaan. Hän inhosi suuresti algebran tai analyysin käyttämistä sekä analyyttistä geometriaa. Häntä on joskus luonnehdittu suurimmaksi puhtaaksi geometrikoksi Apollonioksen jälkeen. Steiner todisti monia erilaisia geometrian tuloksia, etenkin liittyen algebrallisiin käyriin ja pintoihin. Matkalla Roomaan 1844 hän keksi Steinerin pinnan (tunnetaan myös roomalaisena pintana), joka on reaalisen projektiivisen tason kuvaus kolmiulotteiseen avaruuteen. 

Steiner todisti Ponceletin–Steinerin lauseen, jonka mukaan jokainen geometrinen konstruktio, joka voidaan tehdä harpin ja viivoittimen avulla, voidaan tehdä muuten pelkällä viivaimella jos harppia saa kuitenkin käyttää yhden kerran. Toisin sanoen tehtävän ratkaisemiseen tarvitaan yksi tunnettu ympyrä keskipisteineen.

Steinerin *Systematische Entwicklungen* (1832) on laaja projektiivisen geometrian esitys. Hänen artikkelinsa julkaistiin kuoleman jälkeen koottuina nimellä *Gesammelte Werke* (1881–1882).

## Katso myös
* Steinerin sääntö

## Lähteet

## Aiheesta muualla
Linnut II

**Linnut II** (*The Birds II: Land’s End*) on yhdysvaltalainen kauhutelevisioelokuva vuodelta 1994. Se on ohjannut Rick Rosenthal ja se on jatko-osa Alfred Hitchcockin vuoden 1963 elokuvalle *[[Linnut (elokuva)|Linnut]]*. Elokuvassa esiintyy myös lyhyessä roolissa *Linnuissa* pääosaa näytellyt Tippi Hedren, tosin ei samana hahmona.

Elokuva juoneltaan varsin yhtäläinen edellisen elokuvan kanssa; linnut alkavat hyökkäillä ihmisten kimppuun ilman järjellistä syytä. Lintujen hyökkäyksen kohteiksi päätyy myös Hockenin perhe.

*Linnut II* ei saanut kriitikoilta osakseen lämmintä vastaanottoa, etenkin elokuvan käsikirjoitusta ja näyttelyä on moitittu. Ohjaaja Rick Rosenthal ei myöskään halunnut esiintyä omalla nimellään vaan turvautui yleisesti käytettyyn Alan Smithee -salanimeen. Myös Tippi Hedrenin on kerrottu pitäneen elokuvaa ”hirvittävänä ja nolona” ja aikoinaan kritisoineen roolinsa lyhyyttä, kuvaillen sen olleen melkeinpä cameoksi luokiteltavissa.

## Näyttelijät

## Lähteet
Rick Rosenthal

**Richard L. Rosenthal, Jr.** (s. 15. kesäkuuta 1949 New York, Yhdysvallat) on yhdysvaltalainen elokuvaohjaaja ja -tuottaja, joka aloitti uransa vuonna 1975. Hänen tunnetuin ohjaustyönsä lienee vuoden 1983 elokuva *[[Bad Boys (vuoden 1983 elokuva)|Bad Boys]]*, jossa näytteli pääosassa Sean Penn. Hän on myös ohjannut *[[Halloween (elokuvasarja)|Halloween]]* -elokuvasarjan elokuvat *[[Halloween II – tappajan paluu]]* ja **. Rosenthal on toiminut ohjaajana myös televisiosarjoissa *[[Kova laki: Erikoisyksikkö]]*, *[[Buffy, vampyyrintappaja]]* ja *[[Smallville]]*.

## Lähteet
* 
* Rick Rosenthal IMDb:ssä
Will Hughes

**William James "Will" Hughes** (s. 17. huhtikuuta 1995) on englantilainen jalkapalloilija, joka on pelipaikaltaan keskikenttäpelaaja. Hän on vuodesta 2021 edustanut Valioliigassa pelaavaa Crystal Palacea.

Hughes edusti vuoteen 2017 saakka Englannin mestaruussarjassa pelaavaa Derby Countya. Tämän jälkeen hän pelasi Watfordissa kolmen kauden aikana Valioliigassa 77 ottelua, joissa hän teki viisi maalia, ja kaudella 2020–2021 mestaruussarjassa 30 ottelua, joissa hän teki kaksi maalia. Kesällä 2021 hän siirtyi Crystal Palaceen, jossa hän pelasi ensimmäisellä kaudellaan 16 ja toisella 27 valioliigaottelua. Jälkimmäisellä kaudella hän teki yhden maalin, kauden viimeisessä ottelussa Nottingham Forestia vastaan. Kaudella 2023–2024 hän pelasi Valioliigassa 30 ottelua, joista avauskokoonpanossa 23. Kaudella 2024–2025 hän oli avauskokoonpanossa 24 valioliigaottelussa ja tuli yhdeksän kertaa vaihdosta kentälle. Crystal Palacen voittamassa FA Cupissa hän pelasi neljässä ottelussa. Loppuottelussa Manchester Cityä vastaan hän tuli kentälle 87. minuutilla.

Hughes on pelannut Englannin alle 17-vuotiaiden maajoukkueessa kuusi ottelua ja tehnyt niissä yhden maalin. Alle 21-vuotiaiden maajoukkueessa hänen tilillään on 23 maaottelua ja kaksi maalia. Alle 21-vuotiaiden EM-kilpailuissa hän on pelannut kahdessa ottelussa vuoden 2015 lopputurnauksessa ja samoin kahdessa ottelussa vuonna 2017.

## Lähteet
Andre Gray

**Andre Gray** (s. 26. kesäkuuta 1991) on englantilais-jamaikalainen jalkapalloilija. Hän on pelipaikaltaan hyökkääjä. Hän on vuodesta 2017 edustanut englantilaisseura Watfordia.

Gray on ammattilaisurallaan edustanut aiempina vuosina Shrewsbury Townia, Hinckley Unitedia, Luton Townia ja Brentfordia. Vuonna 2015 hän siirtyi Burnleyn joukkueeseen, joka keväällä 2016 nousi Valioliigaan. Vuonna 2017 hän siirtyi Watfordiin. Gray on neljällä Valioliiga-kaudellaan pelannut yhteensä 115 liigaottelua ja tehnyt niissä 23 maalia. Hän teki Burnleyn paidassa hattutempun 31.12.2016 kotiottelussa Sunderlandia vastaan ja kaksi maalia 4.3.2017 vierasottelussa Swanseaa vastaan. Kaudella 2016–2017 hän teki kaikkiaan yhdeksän liigamaalia sekä kaudella 2017–2018 viisi, kaudella 2018–2019 seitsemän ja kaudella 2019–2020 kaksi maalia. Hän pelasi mestaruussarjassa Watfordin joukkueessa kaudella 2020–2021 ja lainalla Queens Park Rangersin joukkueessa kaudella 2021–2022.

Gray on syntynyt Englannissa ja pelasi aikoinaan Englannin C-maajoukkueessa. Hän on maaliskuusta 2021 alkaen edustanut Jamaikan maajoukkuetta, jossa hän on toukokuun 2022 loppuun mennessä pelannut 12 maaottelua ja tehnyt kolme maalia. Hän pelasi kolme ottelua vuoden 2021 CONCACAF Gold Cupissa, jossa Jamaika ylsi puolivälieriin.

Gray alkoi seurustella vuonna 2016 laulaja Leigh-Anne Pinnockin kanssa. He muuttivat yhteen 2018 ja menivät kihloihin neljäntenä vuosipäivänään 2020. He saivat kaksostyttäret elokuussa 2021. Pari avioitui kesäkuussa 2023.

## Lähteet